Ελληνορθόδοξο Πατριαρχείο Ιεροσολύμων

Το Ελληνορθόδοξο Πατριαρχείο Ιεροσολύμων (αραβικά: كَنِيسَة أُورُشَلِيمَ الأُرْثُوذُكسِيَّة‎; εβραϊκά: ‏הכניסייה האורתודוקסית של ירושלים‏‎) αποτελεί Ελληνορθόδοξο «πρεσβυγενές» Πατριαρχείο του Ορθόδοξου Χριστιανισμού. Ιστορικά, ανάγει την ύπαρξή του στην αρχαιότερη χριστιανική Εκκλησία της Ιερουσαλήμ, η οποία ιδρύθηκε εκεί αμέσως μετά τη σταύρωση και την ανάσταση του Ιησού Χριστού το έτος 33 μ.Χ., και για τον λόγο αυτό αυτοαποκαλείται και «».
 
Τις πρώτες βάσεις της εκκλησίας της Ιερουσαλήμ έθεσαν οι Απόστολοι με συνέπεια να δεχθεί και τους πρώτους διωγμούς Εβραίων. Πρώτοι μάρτυρες εκείνης της εκκλησίας ήταν ο πρωτομάρτυρας Στέφανος που λιθοβολήθηκε από τους συμπατριώτες του και ο Απόστολος Ιάκωβος ο οποίος έπεσε θύμα των διωγμών των Ιουδαίων κατά των Χριστιανών. Στη «νεόπηκτη» αυτή Εκκλησία από την πρώτη Σύνοδο, γνωστότερη ως Σύνοδος των Αποστόλων διαχωρίστηκε ο Ιουδαϊσμός από τον Χριστιανισμό και ασφαλώς οι σχέσεις του Μωσαϊκού Νόμου από το Ευαγγέλιο.

Το Πατριαρχείο Ιεροσολύμων διαιρεί την πολυκύμαντη ιστορία του σε τρεις μεγάλες περιόδους:
Α΄ Περίοδος: Από της ίδρυσης μέχρι τη κατάκτηση της Ιερουσαλήμ από τους Άραβες (33 - 638)
Β΄ Περίοδος: Από της Αραβικής μέχρι της Τουρκικής κατάκτησης (638 - 1517) και
Γ΄ Περίοδος: Από της Τουρκικής κατάκτησης μέχρι σήμερα. (1517 - σήμερα).

Προκαθήμενός του από τις 22 Αυγούστου 2005, με τον τίτλο Πατριάρχης της Αγίας Πόλεως Ιερουσαλήμ και πάσης Παλαιστίνης, Συρίας, Αραβίας, Πέραν του Ιορδάνου, Κανά της Γαλιλαίας και Αγίας Σιών είναι ο Πατριάρχης Θεόφιλος Γ΄.

Αγιοταφιτική Αδελφότητα 
Το Πατριαρχείο Ιεροσολύμων στελεχώνεται από την Ιερά Αγιοταφιτική Αδελφότητα που διέπεται από τους εκκλησιαστικούς κανόνες και θεσμούς της μοναχικής Πολιτείας. Η σύστασή της ανάγεται στον 4ον αιώνα. Έχει ως ιερή αποστολή της την υπεράσπιση της Ορθοδοξίας στην Αγία Γη, την διαφύλαξη και περιφρούρηση των Παναγίων Προσκυνημάτων (που γεννήθηκε, μεγάλωσε, σταυρώθηκε και αναστήθηκε ο Ιησούς Χριστός) και την πνευματική καθοδήγηση του Ορθοδόξου ποιμνίου.

Ηγούμενος της Ιεράς Αγιοταφίτικης Αδελφότητας είναι ο Πατριάρχης Θεόφιλος Γ'.

Αγία και Ιερά Σύνοδος 
Την Αγία και Ιερά Σύνοδο του Πατριαρχείου Ιεροσολύμων, στην οποία προεδρεύει ο Πατριάρχης Θεόφιλος, αποτελούνː 

 Μητροπολίτης Ναζαρέτ Κυριακός
 Μητροπολίτης Καπιτωλιάδος Hσύχιος,
 Μητροπολίτης Διοκαισαρείας Βενέδικτος
 Αρχιεπίσκοπος Aβήλων Δωρόθεος
 Αρχιεπίσκοπος Κωνσταντίνης Αρίσταρχος, Γέρων Aρχιγραμματεύς
 Αρχιεπίσκοπος Θαβωρίου Μεθόδιος
 Αρχιεπίσκοπος Ιορδάνου Θεοφύλακτος
 Αρχιεπίσκοπος Ιεραπόλεως Ισίδωρος, Γέρων Σκευοφύλαξ
 Αρχιεπίσκοπος Πέλλης Φιλούμενος
 Αρχιεπίσκοπος Κυριακουπόλεως Χριστοφόρος
 Αρχιμανδρίτης Ματθαίος, Γέρων Δραγουμάνος
 Αρχιμανδρίτης Νεκτάριος, Γέρων Καμαράσης
 Αρχιμανδρίτης Ιουστίνος
 Αρχιμανδρίτης Ιλαρίων
 Αρχιμανδρίτης Ευδόκιμος
 Αρχιμανδρίτης Κωνσταντίνος
 Αρχιμανδρίτης Ραφαήλ
 Γραμματεύς της Αγίας και Ιεράς Συνόδου: Ιεροδιάκονος Συμεών

Ιερές Μητροπόλεις 

 Ιερά Μητρόπολις Πτολεμαΐδος 
 Ιερά Μητρόπολις Ναζαρέτ

Επιτροπές 

 Επιτροπή επί των Παναγίων Προσκυνημάτων
 Οικονομική Επιτροπή
 Εξελεγκτική Επιτροπή
 Κτηματική Επιτροπή
 Επιτροπή Εκπαιδεύσεως
 Επιτροπή Κοιμητηρίου Αγίας Σιών
 Επιτροπή Ποιμαντικής Μερίμνης Ρωσοφώνου Κοινότητος
 Επιτροπή Νεότητος

Πατριαρχικές Επιτροπείες 

 Πατριαρχική Επιτροπεία στο Αμμάν
 Πατριαρχική Επιτροπεία στην Ιόππη (Γιάφα)
 Πατριαρχική Επιτροπεία στην Γάζη (Γάζα)
 Ιερά Μονή Αγίου Πορφυρίου
 Πατριαρχική Επιτροπεία Βορείου Ιορδανίας
 Πατριαρχική Επιτροπεία στη Μαδηβά
 Πατριαρχική Επιτροπεία στο Κάταρ

Υποσημειώσεις

Δείτε επίσης 
 Άγιοι Τόποι
 Κατάλογος Πατριαρχών Ιεροσολύμων
 Αχτναμές

Εξωτερικοί σύνδεσμοι 
 Επίσημος ιστοχώρος του Πατριαρχείου Ιεροσολύμων

Ιεροσολυμων

Ιερουσαλήμ